Matul din il-ġimgħa waqt The Hand-Book fuq 103 Malta's Heart il-mistieden ta' George Cassar huwa Fr Martin Micallef, id-Direttur tad-Dar tal-Providenza. Il-programm għandu wkoll paġna li tista' tidħol fiha f'dan il- link . Qari mill-Evanġelju skont San Mattew – Mt 2: 13-18 Meta telqu l-maġi, deher anġlu tal-Mulej f'ħolma lil Ġużeppi u qallu: "Qum, ħu miegħek lit-tifel u 'l ommu, u aħrab lejn l-Eġittu. Ibqa' hemm sa ma ngħidlek jien, għax Erodi sa jfittex lit-tifel biex joqtlu". Ġużeppi qam, ħa miegħu lit-tifel u 'l ommu bil-lejl, u warrab lejn l-Eġittu, u baqa' hemm sal-mewt ta' Erodi. B'hekk seħħ dak li kien qal il-Mulej permezz tal-profeta, meta qal, 'Mill-Eġittu sejjaħt lil ibni'. Erodi mbagħad meta ra li l-Maġi kienu għaddewh ta' tifel, inkorla bis-sħiħ, u bagħat joqtol f'Betleħem u fl-inħawi kollha tagħha lit-tfal subien kollha ta' minn sentejn 'l isfel, skont iż-żmien li sar jaf minn għand il-Maġi. The Hand-Book Waqt The Hand-Book jiġi diskuss l-Evanġelju tal-ġurnata. Il-programm jixxandar kuljum fuq 103 fil-5.35am, fin-12.30pm u fis-7.25pm. Segwi l-edizzjoni tal-lum permezz tal-filmat. Ara x'qal ilbieraħ Fr Martin Micallef: "Is-sena l-oħra ma stajtx nara d-dawl tal-Milied" – Fr Martin Micallef